شەفەق نیوز/ محمود
محمد قسەکەر فەرمی پارت دیموکرات کوردستان، ئمڕوو یەکشەممە، راگەیان ک ئەو رووداوەیل
دویاییە ک سلێمانی وەخوەی دی، ژاوەژاو و نائارامی لە پارێزگاگە دروس کرد، و بویە جی
نیگەرانی خەڵکەگە.
محمد لە بەیاننامەیگ
رەسیە ئاژانس شەفەق نیوز وت: رووداوەیل دویایین لەی رووژەیل گوزەیشتە لە پارێزگای سلێمانی،
بویە هووکار ژاوەژاو ونائارامی، و نیگەرانی لەلای خەڵک سلێمانی و ناوچەگە وەگشتی.
وتیش؛ ئیمە لە
پارت دیموکرات کوردستان راگەینێمن ک ئی باوەتە پەیوەندی وە ناوخۆیی برایلمان لە یەکێتی
نیشتمانی کوردستان دیرێد، و ئومێد خوازیمن چارەسەرییگ لە بەرژەوەندی هاووڵاتییەیل و
ئارامی هەرێم کوردستان وە گشتی بوود، و ناوچەی سلێمانی وەتایبەت، وەو شیوە ک نیگەرانی
و رخ لەلای گەل خوەشەویسمان هەڵگریمن.
قسەیلیگ هەس باس
ململانەیگ لەناو یەکێتی نیشتمانی کوردستان کەێد ک رەسیەسە نوقڵانە وە رویوەڕوبین سەربازی
لەناوبەین هەردوگ هاوسەرۆک حزبەگە، پاڤڵ تاڵەبانی و لاهوور ئاموزای.
